5.4. Valsts investīciju projektu finansēšana 2021. gadā

Valsts pamatbudžetā investīciju finansēšanai 2021. gadā plānoti **1 875,4 milj. *euro,*** tajā skaitā **ES politiku instrumentu un pārējās ārvalstu finanšu palīdzības līdzfinansēto projektu īstenošanai 1 543,3 milj. *euro* apmērā.**

547,5 milj. *euro* apmērā plānots finansējums ES struktūrfondu un Kohēzijas fonda līdzfinansētajiem projektiem, tajā skaitā 84,5 milj. *euro* apmērā Kohēzijas fonda (KF) projektiem, 363,6 milj. *euro* apmērā Eiropas Reģionālās attīstības fonda (ERAF) projektiem un 99,4 milj. *euro* apmērā Eiropas Sociālā fonda (ESF) projektiem.

Lauksaimniecības un lauku attīstības atbalstam plānots finansējums 213,7 milj. *euro* apmērā, tajā skaitā 51,3 milj. *euro* apmērā Eiropas Lauksaim­niecības garantiju fonda (ELGF) projek­tiem un pasākumiem, 131 milj. *euro* apmērā Eiropas Lauksaimniecības fonda lauku attīstībai (ELFLA) projektiem un 31,4 milj. *euro* apmērā Eiropas Zivsaimniecības fonda (EZF) un Eiropas Jūrlietu un zivsaimniecības fonda (EJZF) līdzfinansētajiem projektiem.

Citu ES politiku instrumentu un pārējās ārvalstu finanšu palīdzības līdzfinansētajiem projektiem 2021. gadā plānots finansējums 208,7 milj. *euro* apmērā, tajā skaitā Eiropas Atbalsta fonda vistrūcīgākajām personām pasākumu īstenošanai, iekšējās drošības un Patvēruma, migrācijas un integrācijas fondu projektu un pasākumu īstenošanai, ES Rīcības programmas mūžizglītības jomā projektiem, ES programmas Erasmus+ projektu nodrošināšanai, EEZ un Norvēģijas finanšu instrumenta finansētiem projektiem, Eiropas transporta, telekomunikāciju un enerģijas infrastruktūras tīklu un Eiropas infrastruktūras savienošanas instrumenta projektiem, 3.mērķa “Eiropas teritoriālā sadarbība” pārrobežas sadarbības programmas projektiem u.c.

ES politiku instrumentu un pārējās ārvalstu finanšu palīdzības līdzfinansētajiem projektiem, kuri vēl tiks apstiprināti, finansējums 573,4 milj. *euro* apmērā ieplānots budžeta resora “74. Gadskārtējā valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

 **Pārējās valsts budžeta investīcijas** 2021. gadā paredzētas 332,1 milj. *euro* apmērā, tajā skaitā Aizsardzības ministrijai 304,7 milj. *euro* apmērā Nacionālo bruņoto spēku ilgtermiņa līgumu nodrošināšanai, Finanšu ministrijai 12,3 milj. *euro* apmērā VAS “Valsts nekustamie īpašumi” projektiem un Satiksmes ministrijai 15,1 milj. *euro* apmērā finansējuma nodrošināšanai jauno elektrovilcienu projektam.

2021. gadā finansējamo projektu un pasākumu turpināšanai nākamajos gados līdz projekta īstenošanai valsts budžetā tiek plānotas valsts ilgtermiņa saistības. Pamatojoties uz valsts budžetā uzņemtajām ilgtermiņa saistībām, ministrijas veic investīciju projektu īstenošanas uzraudzību un tālāko virzību, vienlaicīgi uzlabojot investīciju līdzekļu izmantošanas efektivitāti un plānojot turpmākos uzturēšanas līdzekļus valsts budžetā tiem pasākumiem, kuri uzsākti investīciju projekta ietvaros.

Valsts pamatbudžeta izdevumi investīcijām 2021.gadā

*milj. euro*

|  |  |  |
| --- | --- | --- |
|   | Izdevumu segšanas avots | **Atbalsta programmai, finanšu instrumentam vai fondam - kopā 2021.gadā** |
| Atbalsta programmas, politikas instrumenta vai fonda nosaukums | Ārvalstu finanšu palīdzība, āfp. atlikumi, āfp.transferti | Dotācija no vispārējiem ieņēmumiem, dotācijas no vispārējiem ieņ. transferti | Maksas pakalpojumi un citi pašu ieņ., maksas pak. atlikumi, citu budžetu transferti |
| **Valsts pamatbudžeta finansētas investīcijas - kopā** | **79,0** | **1 793,7** | **2,7** | **1 875,4** |
| **ES politiku instrumenti un pārējās ārvalstu finanšu palīdzības līdzfinansētie projekti:** | **79,0** | **1 461,6** | **2,7** | **1 543,3** |
| Eiropas transporta, telekomunikāciju un enerģijas infrastruktūras tīkli un Eiropas infrastruktūras savienošanas instruments | 41,6 | 67,2 | - | **108,8** |
| Kohēzijas fonds (KF) | - | 84,5 | - | **84,5** |
| Eiropas Reģionālās attīstības fonds (ERAF) | - | 363,6 | - | **363,6** |
| Eiropas Sociālais fonds (ESF) | - | 99,4 | - | **99,4** |
| Eiropas Lauksaimniecības garantiju fonds (ELGF) | - | 51,3 | - | **51,3** |
| Eiropas Lauksaimniecības fonds lauku attīstībai (ELFLA) | - | 131,0 | - | **131,0** |
| Eiropas Zivsaimniecības fonda (EZF) un Eiropas Jūrlietu un zivsaimniecības fonds (EJZF) | - | 31,4 | - | **31,4** |
| Eiropas Kopienas iniciatīvas | 6,9 | 2,5 | - | **9,4** |
| 3.mērķis "Eiropas teritoriālā sadarbība" | 19,5 | 5,4 | 2,6 | **27,5** |
| Citi Eiropas Savienības politiku instrumenti | 9,7 | 42,8 | 0,1 | **52,6** |
| EEZ un Norvēģijas finanšu instrumentu finansētie projekti | - | 8,2 | - | **8,2** |
| Citi ārvalstu finanšu palīdzības līdzfinansētie projekti | 1,3 | 0,9 | - | **2,2** |
| Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai | - | 573,4 | - | **573,4** |
| **Pārējās valsts budžeta investīcijas:** | **-** | **332,1** | **-** | **332,1** |
| Pārējās valsts budžeta investīcijas | - | 332,1 | - | 332,1 |